Zrin wayyuren, d lawan ad terbu Malika, yewwi-tt urgaz-is ɣer sbițar ,d acu kan tagnit ur tessefraḥ ara , imi abrid yeḍwel, aman n yilel n tudert n llufan fukken, ul-is ur yekkat ara akken ilaq , Malika tennefsax. Atan ilul-d uqcic, Malia mazel urɛad d-tuki, argaz-is yewwi-d yemmas ad t-wali tassa n tassa-s, tefraḥ ațas imi yewweḍ ussirem-is. Mi d-tuki Malika tufa-d mmi-s arrif-is daxel n dduḥ d uqcic nniḍen, akken kan truḥ ad tḥarek ad d-terfed mmi-s tḥulfa taɣawsa ɣer yiḍarren-is, ziɣ d tamețțut nniḍen i yellan yides deg yiwen n wussu, d wagi d sbițar n Tizi , yal ussu yerfed sin n yimuḍan.